Fotballklubben Eik Tønsberg

Fotballklubben Eik Tønsberg 871 (stiftet 1.januar 2020 som FK Eik Tønsberg 871) er en norsk fotballklubb fra Tønsberg. Klubben fikk sitt nye navn 1. januar 2020 etter en sammenslåing med Fotballklubben Tønsberg.

Idrettslaget har særlig drevet med fotball, og klubbens A-lag spiller 2024-sesongen i 2. divisjon. Toppsatsingen går under navnet FK Eik Tønsberg 871, fra grunnleggingsåret til Tønsberg i 871.

 Historikk 
mini|høyre|Tidligere logo fra da klubben het Eik Idrettsforening Tønsberg.
Klubben har opprinnelse i tettstedet Eik rett nord for Tønsberg. Fotballgruppa skiftet navn til Eik-Tønsberg i 1989 for å lette markedsføringen på riksplanet.

Eikbanen ble anlagt tidlig i 1930-årene og senere utbygd med eget idrettshus, flere treningsbaner og Eikhallen (Eik Idrett og Samfunnshus). Eik var Sem kommunes største idrettsforening med rundt 500 medlemmer tidlig på 1960-tallet. Ved siden av fotball ble det da drevet turn og gymnastikk for yngre og eldre, og ski når forholdene tillot det.

 Idretter 
 Fotball 
I 1957 spilte Eik Idrettsforening seg opp i den norske hovedserien i fotball. I 1960 spilte A-laget bronsefinalekamp og ble nummer tre av samtlige klubber i landet. Eik rykket ned i 1962, og tilbrakte de to neste tiårene i lavere divisjoner, før klubben returnerte til toppdivisjonen i 1983, og forble tre sesonger i den øverste divisjonen før klubben igjen rykket ned i 1985, som er Eiks foreløpig siste sesong på øverste nivå i norsk serie.

Nils Johan Semb var trener i perioden 1988–91. 

Kjente spillere som har hatt kortere klubbopphold, er blant annet Erik Solér, Ronny Johnsen, Jan Frode Nornes, keeperen Erik Thorstvedt og treneren Morten Sanne Melvold.

 Tabellen 

 Referanser 
Brustad, 1952, side 660–661 Eik Idrettsforening

 Litteratur 

 Tønsberg Gressbane Nordic Stadiums

 Eksterne lenker 


Kategori:Idrettslag i Tønsberg
Kategori:Idrettslag etablert i 1928
Kategori:Idrettslag etablert i 2020
Kategori:Fotballag i Tønsberg kommune
Kategori:Fotballag etablert i 1928
Kategori:Fotballag etablert i 2020